Drøftelse af status på arbejdsmiljø og sygefravær
I denne sag lægges der op til, at Lokal MED/personalemøde med MED-status drøfter den aktuelle status på arbejdsmiljø og sygefravær med afsæt i tilgængelige data, lokale erfaringer og gennemførte indsatser. Formålet er at skabe en fælles forståelse af udviklingen, identificere styrker og opmærksomhedspunkter samt drøfte, hvordan arbejdsmiljøindsatsen kan understøtte den fysiske og psykiske sundhed, opgaveløsning og nærvær.
Spørgsmål til drøftelse
Arbejdsmiljø
1. Hvilke positive udviklingstendenser, udfordringer og opmærksomhedspunkter kan vi identificere i arbejdsmiljødataene?
2. Hvilke forhold har særlig betydning for medarbejdernes sikkerhed, sundhed, tryghed og mulighed for at løse kerneopgaven?
3. Er der områder, hvor der er behov for en styrket eller justeret indsats?
4. Hvad er status på de aftalte mål og succeskriterier i arbejdsmiljøindsatsen, og hvilke erfaringer har vi gjort os med de igangsatte tiltag?
Sygefravær og nærvær
1. Hvordan har sygefraværet udviklet sig siden sidste opfølgning, og hvordan ser udviklingen ud sammenlignet med samme periode sidste år?
2. Hvilke mønstre ser vi i sygefraværet (fx korttids-, langtids- eller drypvist fravær)?
3. Er der tendenser på tværs af teams, faggrupper eller arbejdsområder, som kalder på opmærksomhed?
4. Hvilke forhold kan have betydning for udviklingen i sygefravær og nærvær?
5. Hvilke indsatser vurderer vi har haft en positiv effekt, og hvor ser vi behov for yderligere handling eller opfølgning?
Indstilling
Det indstilles, at udvalget:
1. drøfter status på arbejdsmiljø og sygefravær med henblik på at identificere udviklingstendenser, læringspunkter og eventuelle behov for justering af indsatser.
2. følger op på effekten af igangsatte arbejdsmiljø- og trivselsfremmende tiltag og drøfter eventuelle nye fokusområder.


